Blaze7451/Wiki-th-20250601 huggingface dataset:
จังหวัดปอตการ์ปาแช

ปอตการ์ปาแช (Podkarpacie) หรือ ซับคาร์เพเทีย (Subcarpathia) เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 17,846 ตารางกิโลเมตร และมีประชากรทั้งหมด 2,129,951 คน โดยมีเมืองหลักคือแชชุฟ
จังหวัดปอตการ์ปาแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดแชชุฟ จังหวัดปแชมึชล์ จังหวัดกรอสนอ และบางส่วนจากจังหวัดตาร์นุฟ และจังหวัดตาร์นอบแชก

**นครและเมือง**
ไฟล์:Rzeszów zamek 2004b.jpg|right|250px|thumb|พระราชวังราชวงศ์ลูบอมีร์สกีในแชชุฟ
จังหวัดปอตการ์ปาแชมี 6 นครและ 45 เมือง โดยเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดปอตการ์ปาแชแบ่งการปกครองออกเป็น 25 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่แชชุฟ ปแชมึชล์ ตาร์นอบแชก และกรอสนอ และ 21 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
  Subcarpathia photo gallery date=2005-11-25 -   Subcarpathian Voivodeship official website date=2006-10-23 -   Podkarpacki Urząd Wojewódzki Official website-   The castles and palaces of Subcarpathian province date=2011-03-18 
ปอตการ์ปาแช
ประสูตร รัศมีแพทย์

พลเอก ประสูตร  รัศมีแพทย์ (เกิด 4 กุมภาพันธ์ พ.ศ. 2499) ตุลาการศาลทหารสูงสุด รองผู้บัญชาการทหารสูงสุด สมาชิกสภาปฏิรูปแห่งชาติ (ด้านพลังงาน) กรรมการและเหรัญญิก มูลนิธิอุทยานราชภักดิ์ อดีตราชองครักษ์พิเศษ

**การศึกษา**
จบการศึกษาจากโรงเรียนเตรียมทหาร รุ่น 14 (ตท.14) รุ่นเดียวกับ พลอากาศเอก ตรีทศ สนแจ้ง ผู้บัญชาการทหารอากาศ, นาวาอากาศเอก วีระยุทธ  ดิษยะศริน และเข้ารับการศึกษาต่อที่โรงเรียนนายร้อยพระจุลจอมเกล้า รุ่นที่ 25 (จปร.25) รุ่นเดียวกับ พลเอก อุดมเดช สีตบุตร รัฐมนตรีช่วยว่าการกระทรวงกลาโหม, พลเอก ธีรชัย นาควานิช ผู้บัญชาการทหารบก, พลเอก นิพัทธ์ ทองเล็ก อดีตปลัดกระทรวงกลาโหม, พลเอก สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ

**การทำงาน**
พลเอก ประสูตร รัศมีแพทย์ ขณะดำรงตำแหน่งรองผู้บัญชาการทหารสูงสุด
*ราชการสนามชายแดนด้านอรัญประเทศ
*รองผู้อำนวยการศูนย์เทคโนโลยีทางทหาร กองทัพบก
*คณะทำงานด้านเทคโนโลยีสารสนเทศ กองทัพบก
*ที่ปรึกษาด้านเทคโนโลยี คณะทำงานสำนักงานปลัดกระทรวงกลาโหม
*ที่ปรึกษารัฐมนตรีว่าการกระทรวงกลาโหม (พลเอก ชวลิต ยงใจยุทธ) 
*หัวหน้าสำนักรองผู้อำนวยการกองอำนวยการรักษาความมั่นคงภายในราชอาณาจักร (รอง ผอ.รมน)
*2 ตุลาคม พ.ศ. 2557 สมาชิกสภาปฏิรูปแห่งชาติ (พลังงาน)
*1 ตุลาคม พ.ศ. 2558 รองผู้บัญชาการทหารสูงสุด 
*29 ธันวาคม พ.ศ. 2558 ราชองค์รักษ์เวร 
*4 มกราคม พ.ศ. 2559 กรรมการและเหรัญญิก มูลนิธิอุทยานราชภักดิ์
*1 พฤษภาคม พ.ศ. 2559 ราชองค์รักษ์พิเศษ 
*1 กันยายน พ.ศ. 2559 ตุลาการศาลทหารสูงสุด 
287x287px

**การเมือง**
- พลเอก ประสูตร  รัศมีแพทย์ ได้รับการแต่งตั้งเป็น สมาชิกสภาปฏิรูปแห่งชาติ ด้านพลังงาน ในรัฐบาลของ พลเอกประยุทธ์ จันทร์โอชา นายกรัฐมนตรี ในวันที่ 2 ตุลาคม พ.ศ. 2557

**เครื่องราชอิสริยาภรณ์**

**อ้างอิง**
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:สมาชิกสภาปฏิรูปแห่งชาติ
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรมาลา
จังหวัดมาซอฟแช

มาซอฟแช (Mazowsze) หรือ แมโซเวีย (Masovia) เป็นจังหวัดทางตะวันออกกลางของประเทศโปแลนด์ มีเนื้อที่ทั้งหมด 35,558 ตารางกิโลเมตร และมีประชากรทั้งหมด 5,301,760 คน โดยมีเมืองหลักคือวอร์ซอ
จังหวัดมาซอฟแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดวอร์ซอ จังหวัดปวอตสก์ จังหวัดแชคานุฟ จังหวัดออสตรอแวงกา จังหวัดแช็ดลต์แซ และจังหวัดราด็อม

**นครและเมือง**
ไฟล์:Warsaw market square (8020330431).jpg|thumb|วอร์ซอ เมืองหลักของจังหวัด
จังหวัดมาซอฟแชมี 10 นครและ 78 เมือง โดยเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดมาซอฟแชแบ่งการปกครองออกเป็น 42 เทศมณฑลหรือปอเวียต โดยแบ่งเป็น 5 นครซึ่งมีฐานะเทศมณฑลได้แก่วอร์ซอ ออสตรอแวงกา ปวอตสก์ ราด็อม และแช็ดลต์แซ และ 37 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
มาซอฟแช
บรรพบุรุษ

บรรพบุรุษ คือ บิดาหรือมารดา หรือบิดาหรือมารดาของบรรพบุรุษ (คือ ปู่ย่าตายาย ทวด เทียด ขึ้นไป) บรรพบุรุษคือ "บุคคลใดซึ่งผู้หนึ่งสืบเชื้อสายมา ในทางกฎหมาย คือ บุคคลที่ยกมรดกให้"
ปัจเจกบุคคลสองคนมีความสัมพันธ์ทางพันธุกรรมหากผู้หนึ่งเป็นบรรพบุรุษของอีกผู้หนึ่ง หรือแต่ก่อนมีบรรพบุรุษร่วมกัน ในทฤษฎีวิวัฒนาการ สปีชีส์ซึ่งมีบรรพบุรุษทางวิวัฒนาการร่วมเรียกว่า ผู้สืบเชื้อสายร่วม (common descent) ทว่า มโนทัศน์นี้ไม่ใช้กับแบคทีเรียหรือสิ่งมีชีวิตบางชนิดที่สามารถถ่ายทอดยีนในแนวราบ
หากสมมติว่าบรรพบุรุษของทุกคนบนโลกไม่มีความเกี่ยวข้องกัน โดยปัจเจกบุคคลมีบรรพบุรุษ 2n คนในชั่วคนที่ n ก่อนหน้าเขา และมีบรรพบุรุษทั้งสิ้นประมาณ 2g+1 คนใน g ชั่วคนก่อนหน้าเขา ทว่า ในทางปฏิบัติชัดเจนว่าบรรพบุรุษมนุษย์ส่วนใหญ่ (และสปีชีส์อื่นทั้งหมด) มีความสัมพันธ์กันแบบทวีคูณ พิจารณา n = 40 สปีชีส์มนุษย์มีมากกว่า 40 ชั่วคน แต่จำนวน 240 หรือประมาณ 1 ล้านล้าน มีมากกว่าจำนวนมนุษย์ที่เคยมีชีวิตอยู่มาก
บางวัฒนธรรมที่การเคารพนับถือบรรพบุรุษ ทั้งที่ยังอยู่และเสียชีวิตแล้ว ในทางตรงข้าม บริบทวัฒนธรรมที่เน้นเยาวชนมากกว่าแสดงความเคารพนับถือผู้อาวุโสน้อยกว่า ในบริบทวัฒนธรรมอื่น บางคนขอการปกปักษ์รักษาจากบรรพบุรุษที่ล่วงลับไปแล้ว การปฏิบัตินี้เรียก การบูชาบรรพบุรุษ

**แหล่งข้อมูลอื่น**
หมวดหมู่:ความเป็นญาติและการสืบเชื้อสาย
เนอกึส

เนอกึส (Nókis/Нөкис) หรือ นือกึส (Nukus/Нукус) เป็นเมืองที่ใหญ่เป็นอันดับหกของประเทศอุซเบกิสถาน และเป็นเมืองหลวงของสาธารณรัฐปกครองตนเองการากัลปักสถาน มีประชากรราว 271,400 คน (ประมาณการเมื่อ พ.ศ. 2553) แม่น้ำอามูดาร์ยาไหลผ่านเมืองนี้ สถานที่ที่มีชื่อเสียงระดับโลกในเมืองนี้คือพิพิธภัณฑ์ศิลปะเนอกึส

**อ้างอิง**
หมวดหมู่:เมืองในประเทศอุซเบกิสถาน
ความดันโลหิตในปอดสูงเรื้อรังในทารกแรกเกิด

ความดันโลหิตในปอดสูงเรื้อรังในทารกแรกเกิด (persistent pulmonary hypertension of the newborn) หรือ ภาวะไหลเวียนเลือดในทารกแบบเรื้อรัง (persistent fetal circulation) เป็นโรคของปอดและระบบไหลเวียนเลือดโรคหนึ่งซึ่งพบในทารกแรกเกิด มีลักษณะคือระบบไหลเวียนเลือดผ่านหัวใจและปอดไม่เปลี่ยนจากการไหลเวียนแบบทารกในครรภ์มาเป็นแบบทารกแรกเกิดที่เกิดแล้วอย่างที่ควร ทำให้มีความดันเลือดในปอดสูง เกิดการไหลของเลือดผ่านทางเชื่อมจากระบบไหลเวียนด้านขวาไปซ้าย ทำให้เลือดดำซึ่งไม่มีออกซิเจนผ่านเข้ามายังระบบไหลเวียนส่วนร่างกาย ทำให้ทารกมีออกซิเจนในเลือดต่ำได้อย่างรุนแรง

**พยาธิสรีรวิทยา**
ทารกในครรภ์จะมีความดันโลหิตในปอดสูงอยู่เป็นปกติ เนื่องจากทารกอาศัยการแลกเปลี่ยนก๊าซเพื่อรับออกซิเจนเข้ากระแสเลือดผ่านทางรกแทนที่จะเป็นปอด เลือดจึงไม่จำเป็นต้องไหลผ่านปอด เมื่อทารกคลอดออกมาแล้วทารกจึงจะจำเป็นต้องมีเลือดไหลผ่านปอดเพื่อแลกเปลี่ยนก๊าซและรับออกซิเจนจากอากาศเข้าสู่กระแสเลือด เพื่อที่จะมีเลือดไหลผ่านปอดได้ความดันโลหิตของหลอดเลือดในปอดจะต้องลดลงเพื่อให้เลือดสามารถไหลผ่านปอดเกิดการแลกเปลี่ยนก๊าซและกลับมาที่หัวใจเพื่อไปเลี้ยงร่างกายส่วนอื่นๆ ได้
ทารกที่ไม่สามารถลดความดันโลหิตในปอดได้หลังคลอดออกมาจะเกิดเป็นภาวะความดันโลหิตสูงเรื้อรังในทารกแรกเกิด

**สาเหตุ**
สาเหตุที่ทำให้ความดันโลหิตของปอดไม่ลดลงหลังทารกคลอดออกมา ได้แก่
*เกิดการหดตัวของหลอดเลือดปอดที่ปกติ
*ผนังหลอดเลือดในปอดหนาตัวทำให้เส้นผ่านศูนย์กลางลดลง
*แพหลอดเลือดปอดมีขนาดเล็กผิดปกติ
*มีการอุดกั้นการไหลของเลือดในปอด
หมวดหมู่:ความผิดปกติของระบบหายใจและระบบหัวใจและหลอดเลือดที่พบเฉพาะในระยะปริกำเนิด
หมวดหมู่:วิทยาทารกแรกเกิด
หมวดหมู่:รายการโทรทัศน์ช่องพีพีทีวี

* รายชื่อละครโทรทัศน์ทางสถานีโทรทัศน์ช่องพีพีทีวี วิกิพีเดีย- นักแสดงสังกัดช่องพีพีทีวี วิกิพีเดีย
พีพีทีวี
หมวดหมู่:พีพีทีวี
ทนพิษบาดแผลไม่ไหว

"ทนพิษบาดแผลไม่ไหว" เป็นซิงเกิลของวงดนตรีโปเตโต้ ในอัลบั้ม Circle ในปี พ.ศ. 2551 อัลบั้มชุดที่ 5 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย  POTATO / NY - Q ออกจำหน่ายในปี พ.ศ. 2551

**การตอบรับ**
เพลง "ทนพิษบาดแผลไม่ไหว" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 ธันวาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล 

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของโปเตโต้
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงออลเทอร์นาทิฟร็อกไทย
การผลิตใช้คอมพิวเตอร์ช่วย

การผลิตใช้คอมพิวเตอร์ช่วย (computer-aided manufacturing, ย่อ: CAM) เป็นการใช้ซอฟต์แวร์คอมพิวเตอร์เพื่อควบคุมอุปกรณ์เครื่องและระบบเครื่องจักรที่เกี่ยวข้องในการผลิตชิ้นงาน นอกจากนี้ยังหมายรวมถึงการใช้คอมพิวเตอร์ช่วยปฏิบัติการทั้งหมดของโรงผลิต ซึ่งรวมการวางแผน การจัดการ การขนส่ง และการเก็บ

หมวดหมู่:การจัดการเทคโนโลยีสารสนเทศ
ปฏิกิริยาเบลูซอฟ–จาโบทินสกี

การจำลองปฏิกิริยาเบลูซอฟจาโบทินสกีบนจานเพาะเชื้อโดยคอมพิวเตอร์
ปฏิกิริยาเบลูซอฟจาโบทินสกี (Belousov–Zhabotinsky reaction) หรือ ปฏิกิริยาบีซี (BZ reaction) คือ หนึ่งในกลุ่มของปฏิกิริยาที่เป็นตัวอย่างดังเดิมของอุณหพลศาสตร์แบบไม่สมดุล (non-equilibrium thermodynamics) ซึ่งทำให้เกิดตัวแกว่งสารเคมีไม่เชิงเส้น (nonlinear chemical oscillator) โดยธาติที่มีส่วนในระบบการแกว่งนี้มีเพียงโบรมีนและกรดเท่านั้น ปฏิกิริยานี้มีความสำคัญด้วยความที่ทำให้เห็นว่าปฏิกิริยาทางเคมีนั้นไม่จำเป็นต้องมีพฤติกรรมแบบอุณหพลศาสตร์แบบสมดุล ปฏิกิริยาเหล่านี้นั้นไกลจากความสมดุลและมีการเปลี่ยนแปลงแบบอลวนในระยะเวลาหนึ่ง เพราะอย่างนี้ ปฏิกิริยานี้จึงเป็นต้นแบบทางเคมีที่น่าสนใจของปรากฏการณ์ทางชีววิทยาแบบไม่สมดุล อีกทั้งต้นแบบทางคณิตศาสตร์ของปฏิกิริยาบีซีเองยังเป็นทฤษฎีและการจำลองที่น่าสนใจ
พล็อตของศักย์ไฟฟ้าอีเล็คโตรดของปฏิกิริยาบีซี โดยใช้เล็คโตรดเงินกับ    Ag/AgNO3 ครึ่งเซลล์
มุมมองที่สำคัญมุมหนึ่งของปฏิกิริยาบีซีคือความสามารถในการ "ถูกกระตุ้น" ภายใต้ตัวกระตุ้น ส่งผลให้เกิดรูปแบบบนตัวกลางที่เคยอยู่อย่างสงบ  

**ความเป็นมา**
ส่วนประกอบปฏิกิริยาบีซีที่ถูกผสมเปลี่ยนสีตามเวลา
การค้นพบของปรากฏการณ์นี้ถูกยกให้กับ บอริส เบลูซอฟ เค้ากล่าวว่า ประมาณช่วงปี พ.ศ. 2493-2503 (แหล่งข่าวได้ระบุวันที่ตั้งแต่ช่วงปี พ.ศ. 2494 ถึง 2501) การผสมโพแทสเซียมโบรเมต ซีเรียม(IV) ซัลเฟต กรดมาโลนิก และกรดซิตริก ในกรดซัลฟิวริกที่ถูกเจือจาง อัตราส่วนของความเข้มข้นของอิออนของซีเรียม(IV)และซีเรียม(III) นั้นแกว่งไปมา ทำให้สีของสารละลายแกว่งไปมาระหว่างสีเหลืองและสีใส สิ่งนี้เกิดจากการที่อิออนของซีเรียม(IV) ถูกรีดิวซ์โดยกรดมาโลนิก จนกลายเป็นซีเรียม(III) ซึ่งถูกออกซิไดซ์โดยอิออนของโบรเมต(V) 
เบลูซอฟได้พยายามที่จะตีพิมพ์ผลที่เค้าพบถึงสองครั้ง ทว่ากลัวถูกปฏิเสธด้วยความที่เค้าไม่สามารถอธิบายผลของตัวเองได้เพียงพอที่บรรณาธิการของวารสารที่เค้าส่งจะพอใจ จากนั้นนักชีวเคมีชาวโซเวียต ไซม่อน เอลเลวิช ชโนลล์ สนับสนุนให้เบลูซอฟสืบต่อความพยายามที่จะตีพิมพ์ผลงานของเขา ท้ายที่สุดผลงานของเขาก็ได้ตีพิมพ์บนวารสารที่ไม่มีชื่อเสียงและไร้การตรวจทาน
หลักจากการตีพิมพ์ของเบลูซอฟ ชโนลล์ส่งโปรเจ็คต่อในปี 2504 แก่นักศึกษาบัณฑิตศึกษาที่ชื่อว่า อนาตอล จาโบทินสกี ซึ่งเป็นผู้ตรวจสอบลำดับของปฏิกิริยาอย่างละเอียด แต่ทว่า ผลของงานนี้ยังไม่ได้เป็นที่รู้จักจนกระทั่งมีการสัมมนาทีปราก ในปี พ.ศ. 2511

**กลไกทางเคมี**
กลไกของปฏิกิริยานี้มีความซับซ้อนเป็นอย่างมากและหลายงานวิจัยคาดว่าจะประกอบไปด้วย 18 ขั้นตอนที่แตกต่างกัน
หนึ่งในรูปแบบของอื่นของปฏิกิริยานี้ที่เป็นที่นิยมใช้กรดมาโลนิก (CH2(CO2H)2) เป็นกรด และโพแทสเซียมโบรเมต(KBrO3) เป็นตัวให้โบรมีน โดยมีสมการรวมว่า
 3CH2(CO2H)2 + 4BrO3 → 4Br− + 9CO2 + 6H2O

**อ้างอิง**
หมวดหมู่:อุณหพลศาสตร์
การทดลองขวดสีน้ำเงิน

ปฏิกิริยาขวดสีน้ำเงิน
การทดลองขวดสีน้ำเงิน (The blue bottle experiment) คือ ปฏิกิริยาเคมี สารละลายในน้ำที่มีส่วนประกอบของกลูโคส, โซดาไฟ, เมทิลีนบลู (methylene blue) และอากาศเล็กน้อยถูกเขย่าในขวดที่ปิดอยู่ จากนั้นสารละลายได้เปลี่ยนจากที่ไม่มีสีเป็นสีน้ำเงินและกลับไปเป็นไม่มีสีอีกครั้งเมื่อถูกตั้งไว้ไม่นาน เมื่อเขย่าอีกครั้ง วัฏจักรนี้สามารถเกิดซ้ำได้หลายรอบ การทดลองนี้เป็นการสาธิตแบบดั้งเดิมและสามารถนำไปใช้ได้ในหลักสูตรวิชาห้องปฏิบัติการและเพื่อเป็นการทดลองทางเคมีเบื้องต้น ปฏิกิริยานี้นำไปใช้ได้กับน้ำตาลรีดิวซ์ชนิดอื่นนอกจากกลูโคส และสามารถใช้ได้กับสีย้อมรีดิวซ์ตัวอื่นเช่นกัน
สารละลายในน้ำของปฏิกิริยาแบบดั้งเดิมประกอบด้วย กลูโคส โซดาไฟ และเมทิลีนบลู อินอลเลตของกลูโคสถูกสร้างในขั้นตอนแรก ส่วนอันดับต่อไปเป็นปฏิกิริยารีดอกซ์ของอินอลเลตด้วยเมทิลีนบลู กลูโคสถูกอ็อกซิไดซ์เป็นกรดกลูโคนิก (Gluconic acid) ซึ่งเป็นโซเดียมกลูโคเนทในสารละลายภาวะด่าง เมทิลีนบลูถูกรีดิวซ์ไปเป็น leucomethylene blue ซึ่งไม่มีสี 
หากมีออกซิเจนเพียงพอ leucomethylene blue จะถูกอ็อกซิไดซ์ไปเป็นเมทิลีนบลูและสารละลายจะกลับมามีสีฟ้าอีกครั้ง ปริมาณของออกซิเจนนั้นเพิ่มได้โดยการเขย่าสารละลาย เมื่อตั้งไว้ การรีดิวซ์ของกลูโคสจากสีย้อมรีดอกซ์ได้ทำให้สีของสารละลายหายไปอีกครั้ง ปฏิกิริยาเป็นปฏิกิริยาอันดับหนึ่งในกลูโคส เมทิลีนบลูและไฮดรอกไซด์ไอออน และเป็นเป็นปฏิกิริยาอันดับศูนย์ในอ็อกซิเจน 

**ปฏิกิริยา**
ปฏิกิริยาของการทดลองขวดสีน้ำเงิน

**การเกิดรูปแบบ**
การเกิดรูปแบบเกิดขึ้นเมื่อสารละลายซึ่งมี NaOH กลูโคส และสีย้อม เทลงไปบนจานเพาะเชื้อที่เปิดสู่ชั้นบรรยากาศ สิ่งนี้ทำให้สารละลายเปลี่ยนรูปตามเวลาที่ปล่อยไว้ โครงส่างของรูปแบบนั้นเกิดขึ้นจากการขนส่งโมเลกุลผ่านการแพร่ และจลนพลศาสตร์เคมี รูปแบบที่เกิดขึ้นบนจานเพาะเชื้อนั้นคล้ายกับโมเสค ใยแมงมุม ขดไปมา แตกแขนง และเส้นที่ต่อกัน

**อ้างอิง**
หมวดหมู่:การทดลองเคมี
จังหวัดมาวอปอลสกา

มาวอปอลสกา (Małopolska) หรือ เลสเซอร์โปแลนด์ (Lesser Poland) เป็นจังหวัดทางตะวันออกกลางของประเทศโปแลนด์ มีเนื้อที่ทั้งหมด 15,183 ตารางกิโลเมตร และมีประชากรทั้งหมด 3,354,077 คน โดยมีเมืองหลักคือกรากุฟ
จังหวัดมาวอปอลสกาก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดกรากุฟ จังหวัดตาร์นุฟ จังหวัดนอวือซอญตช์ และบางส่วนจากจังหวัดบีแยลสกอ-เบียวา จังหวัดกาตอวิตแซ จังหวัดกีแยลต์แซ และจังหวัดกรอสนอ

**นครและเมือง**
ไฟล์:Krakow rynek 01.jpg|thumb|right|250px|กรากุฟ เมืองหลักของจังหวัด
ไฟล์:Tarnow Rynek 20080708 4153.jpg|thumb|right|250px|ตาร์นุฟ
ไฟล์:Nowy Sącz - Ratusz 01.jpg|thumb|250px|นอวือซอญตช์
จังหวัดมาวอปอลสกามี 4 นครและ 58 เมือง โดยรายชื่อเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดมาวอปอลสกาแบ่งการปกครองออกเป็น 22 เทศมณฑลหรือปอเวียต โดยแบ่งเป็น 3 นครซึ่งมีฐานะเทศมณฑลได้แก่กรากุฟ ตาร์นุฟ และนอวือซอญตช์ และ 19 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
  Małopolskie Voivodship Official Site date=2016-07-11 -  Photo- and Topographic Maps of the whole region date=2020-10-31 - http://travel.poland.com/texts/en/t-ap-2.php date=2007-10-13 -  Agency for Regional Development of Lesser Poland - MARR-  Tourism Information of Małopolskie Voivodship date=2012-02-04 -  Małopolska Province invites date=2003-10-09 -  General statistics-  Photos of Krakow, Tatry, Zakopane-  Info about the Smaller Poland - Malopolska Province
มาวอปอลสกา
เกออร์ค วิททิช

เกออร์ค วิททิช (Georg Wittig; 16 มิถุนายน ค.ศ. 1897 – 26 สิงหาคม ค.ศ. 1987) เป็นนักเคมีชาวเยอรมัน เป็นผู้ค้นพบปฏิกิริยาวิททิช ซึ่งเป็นการสังเคราะห์อินทรีย์เพื่อเตรียมแอลคีน รวมถึงค้นพบปฏิกิริยาเรียงตัวใหม่ 1,2-วิททิช ปฏิกิริยาเรียงตัวใหม่ 2,3-วิททิช และการเตรียมฟีนิลลิเทียม วิททิชได้รับรางวัลโนเบลสาขาเคมีร่วมกับเฮอร์เบิร์ต ซี. บราวน์ ในปี ค.ศ. 1979

**ประวัติ**
เกออร์ วิททิชเกิดที่กรุงเบอร์ลิน ในปี ค.ศ. 1897 ต่อมาครอบครัวของเขาย้ายไปอยู่ที่เมืองคัสเซิล วิททิชเรียนเคมีที่มหาวิทยาลัยทือบิงเงิน เขาได้เข้าร่วมในสงครามโลกครั้งที่หนึ่งและถูกกองทัพอังกฤษจับตัว หลังถูกปล่อยตัว วิททิชกลับมาเรียนต่อจนจบด้านเคมีอินทรีย์ เขาเริ่มทำงานเป็นนักวิทยาศาสตร์ตามคำแนะนำของคาร์ล ฟ็อน เอาเวิร์ส และได้งานเป็นอาจารย์สอนที่มหาวิทยาลัยมาร์บวร์ค ในปี ค.ศ. 1930 วิททิชแต่งงานกับวัลเทราท์ แอ็นสท์ ต่อมาวิททิชได้รับคำเชิญจากคาร์ล เทโอฟีล ฟรีส ให้มาดำรงตำแหน่งศาสตราจารย์ที่มหาวิทยาลัยเทคนิคเบราน์ชไวค์ หลังถูกนาซีกดดันอย่างหนัก วิททิชเดินทางไปมหาวิทยาลัยไฟรบวร์คตามคำเชิญของแฮร์มัน ชเตาดิงเงอร์
ในปี ค.ศ. 1944 วิททิชดำรงตำแหน่งหัวหน้าภาควิชาเคมีอินทรีย์ของมหาวิทยาลัยทือบิงเงิน ในช่วงที่ทำงานที่นี่ วิททิชได้คิดค้นปฏิกิริยาวิททิช ต่อมาเขาดำรงตำแหน่งหัวหน้าภาควิชาเคมีอินทรีย์ที่มหาวิทยาลัยไฮเดิลแบร์คจนกระทั่งเกษียณในปี ค.ศ. 1967 และได้รับรางวัลโนเบลสาขาเคมีในปี ค.ศ. 1979
วิททิชยังคงตีพิมพ์บทความวิชาการถึงปี ค.ศ. 1980 เขาเสียชีวิตในปี ค.ศ. 1987

**อ้างอิง**
หมวดหมู่:นักเคมีชาวเยอรมัน
หมวดหมู่:บุคคลจากเบอร์ลิน
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวเยอรมันผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยทือบิงเงิน
หมวดหมู่:บุคคลจากมหาวิทยาลัยมาร์บวร์ค
หมวดหมู่:บุคคลจากมหาวิทยาลัยเทคนิคเบราน์ชไวค์
หมวดหมู่:บุคคลจากมหาวิทยาลัยไฟรบวร์ค
หมวดหมู่:บุคคลจากมหาวิทยาลัยทือบิงเงิน
หมวดหมู่:บุคคลจากมหาวิทยาลัยไฮเดิลแบร์ค
I Can See Your Voice Thailand นักร้องซ่อนแอบ

I Can See Your Voice Thailand นักร้องซ่อนแอบ เป็นรายการเกมโชว์แนวเพลงผสมปริศนาของไทย ที่ดัดแปลงมาจากรายการโทรทัศน์เกาหลีใต้ชื่อเดียวกัน เป็นประเทศแรกในเอเชียตะวันออกเฉียงใต้ที่นำรายการนี้มาผลิตในรูปแบบของตัวเอง โดยออกอากาศครั้งแรกทางช่องเวิร์คพอยท์ เมื่อวันที่ 13 มกราคม พ.ศ. 2559 และออกอากาศมาแล้ว 6 ซีซั่น

**การแข่งขัน**

**รูปแบบรายการ**
รายการจะนำเสนอกลุ่ม "นักร้องปริศนา" โดยจะระบุตัวตนได้จากอาชีพของพวกเขาเท่านั้น นักร้องรับเชิญจะต้องพยายามกำจัดนักร้องเสียงเพี้ยนออกจากกลุ่ม โดยอาศัยเบาะแสจากคณะกรรมการ (ทางรายการจะเรียกว่า แก๊งนักสืบ) ผู้มีชื่อเสียงจำนวน 5 คนตลอด 4 รอบ ในรอบสุดท้าย นักร้องปริศนาคนสุดท้ายที่เหลืออยู่จะถูกเปิดเผยว่าเป็นนักร้องเสียงเพราะหรือเสียงเพี้ยน โดยผ่านการแสดงคู่ระหว่างพวกเขาและนักร้องรับเชิญ

**รอบ**

**ตัดสินรูปลักษณ์**
 ซีซั่น 1–4, 6: นักร้องรับเชิญจะใช้เวลาสังเกตและตรวจสอบนักร้องปริศนาแต่ละคนโดยพิจารณาจากรูปลักษณ์ของพวกเขา หลังจากนั้นจะมีการเปิดคลิปวิดีโอสั้นๆ ของนักร้องปริศนาแต่ละคน โดยปิดเสียงและเปิดให้ได้ยินเสียงร้องเพียง 0.3 วินาที เพื่อเป็นตัวช่วยในการตัดสินเพิ่มเติม ในรอบนี้นักร้องรับเชิญจะต้องคัดนักร้องปริศนาออก 1 คน- ซีซั่น 5: พิธีกรจะให้ "คำสำคัญ" สามคำแก่นักร้องรับเชิญ ขึ้นอยู่กับตัวตนของนักร้องปริศนา

**รอบแนะนำตัว**
 s1–6: นักร้องปริศนาแต่ละคนจะแนะนำตัวต่อนักร้องรับเชิญและกรรมการทั้ง 5 คน นักร้องเสียงเพราะจะพูดข้อมูลจริงทั้งหมด ขณะที่นักร้องเสียงเพี้ยนจะพูดจริงหรือโกหกก็ได้ ในรอบนี้นักร้องรับเชิญจะต้องคัดนักร้องปริศนาออก 1 คน

**รอบลิปซิงค์**
 s1–6: นักร้องปริศนาแต่ละคนจะลิปซิงค์ ถ้าเป็นนักร้องเสียงเพราะจะลิปซิงค์เสียงตัวเอง ถ้าเป็นนักร้องเสียงเพี้ยนจะลิปซิงค์เสียงคนอื่น ในรอบนี้นักร้องรับเชิญจะต้องคัดนักร้องปริศนาออก 2 คน

**รอบสุดท้าย**
 s1–6: นักร้องปริศนาแต่ละคนจะต้องออกมาเต้น ถ้าเป็นนักร้องเสียงเพราะจะเต้นในจังหวะลูกทุ่ง ถ้าเป็นนักร้องเสียงเพี้ยนจะเต้นในจังหวะอื่นๆ ในรอบนี้นักร้องรับเชิญจะต้องเลือกนักร้องปริศนา 1 คนมาร้องเพลงคู่กับนักร้องรับเชิญ ถ้าเสียงเพราะ ภารกิจสำเร็จ ถ้าเสียงเพี้ยน ภารกิจไม่สำเร็จ

**หมายเหตุ**

**อ้างอิง**
หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:รายการโทรทัศน์ไทยที่สร้างจากรายการโทรทัศน์เกาหลีใต้
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2559
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการเพลงทางโทรทัศน์ไทยในคริสต์ทศวรรษ 2010
หมวดหมู่:เกมโชว์ไทยในคริสต์ทศวรรษ 2020
หมวดหมู่:รายการเพลงทางโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2565
หมวดหมู่:รายการโทรทัศน์ไทยที่ถูกนำกลับคืนมาหลังจากถูกยกเลิก
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2566
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2566
เจ้าชายมูลัย ฮะซัน มกุฎราชกุมารแห่งโมร็อกโก

เจ้าชายมูลัย ฮะซัน มกุฎราชกุมารแห่งโมร็อกโก (صاحب السمو الملكي الامير مولاي الحسن; ประสูติ: 8 พฤษภาคม พ.ศ. 2546) มกุฎราชกุมารแห่งโมร็อกโก เป็นพระราชโอรสพระองค์ใหญ่ในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระขนิษฐาเพียงพระองค์เดียวคือ เจ้าหญิงลัลลา เคาะดีญะฮ์
เจ้าชายมูลัย ฮะซัน ได้ตามเสด็จพระราชบิดาไปประกอบพระราชณียกิจต่าง ๆ ตั้งแต่ปี พ.ศ. 2558

**อ้างอิง**
หมวดหมู่:เจ้าชายโมร็อกโก
หมวดหมู่:บุคคลจากราบัต
หมวดหมู่:มกุฎราชกุมาร
อันศอรอัลอิสลาม

ธงของอันศอรอัลอิสลาม
อันศอรอัลอิสลาม (أنصار الإسلام, Anṣār al-Islām) เป็นกลุ่มก่อการร้ายของมุสลิมนิกายซุนนีในอิรัก และซีเรีย ก่อตั้งในอิรักเมื่อ พ.ศ. 2544 ในฐานะขบวนการอิสลามซาลาฟีที่ใช้กฎหมายชะรีอะฮ์อย่างจำกัดในหมู่บ้านในพื้นที่ควบคุมบริเวณบีรายา จนถึงทางตะวันออกเฉียงเหนือของฮะลับญะฮ์ ใกล้กับชายแดนอิหร่าน แนวคิดเน้นการตีความอัลกุรอานตามตัวอักษรและสนับสนุนการกลับสู่ตัวอย่างของมุสลิมคนแรกคือซาลาฟ หลังจากการรุกรานอิรักใน พ.ศ. 2546 กลุ่มนี้เป็นกลุ่มที่ใช้ความรุนแรงต่อต้านกองกำลังพันธมิตรนานาชาติในอิรักและกลุ่มพันธมิตรอิรัก กลุ่มนี้ยังคงต่อสู้กับรัฐบาลอิรักหลังการถอนตัวของสหรัฐอเมริกาและส่งสมาชิกไปยังซีเรียเพื่อต่อสู้กับรัฐบาลในสงครามกลางเมืองซีเรีย 
ในวันที่ 29 สิงหาคม พ.ศ. 2547 ผู้นำ 50 คนของอันศอรอัลอิสลามประกาศว่ากลุ่มได้รวมเข้ากับรัฐอิสลามอิรักและลิแวนต์และได้สลายองค์กรไปอย่างไรก็ตาม บางหน่วยภายในอันศอรอัลอิสลามปฏิเสธการรวมตัวและยังคงดำเนินกิจกรรมในฐานะองค์กรอิสระ

**การกำหนดให้เป็นกลุ่มก่อการร้าย**
กลุ่มนี้อยู่ในรายชื่อองค์กรก่อการร้ายของสหประชาชาติ ออสเตรเลีย แคนาดา อิสราเอล สหราชอาณาจักร และสหรัฐอเมริกา และอยู่ในเครือข่ายอัลกออิดะฮ์

**อ้างอิง**

**แหล่งข้อมูลอื่น**
  The Rise and Fall of Ansar al-Islam, Christian Science Monitor-  Ansar al-Islam terrorist attacks-  Human Rights Watch: Ansar al-Islam in Iraqi Kurdistan-  Zarqawi and the 'al-Qaeda link', February 5, 2003.-  Ansar al-Islam: Postmortem or Prelude to More Attacks?, April 3, 2003.-  Time.com article on first AI suicide attack date=2004-04-12 , February 26, 2003-  Ansar al-Islam: Iraq's al-Qaeda Connection, January 15, 2003-  Athena Intelligence Advanced Research Network on Insurgency and Terrorism-  The Unknown: The C.I.A. and the Pentagon take another look at Al Qaeda and Iraq, The New Yorker
หมวดหมู่:ขบวนการอิงศาสนาอิสลาม
หมวดหมู่:ขบวนการทางการเมืองในประเทศอิรัก
อะชีนวีระตู

วีระตู (ဝီရသူ วีรสู) หรือ อะชีนวีระตู (အရှင်ဝီရသူ) เกิดเมื่อ 10 กรกฎาคม พ.ศ. 2511 ที่เจาะแซ เขตมัณฑะเลย์ ประเทศพม่า เป็นภิกษุชาวพม่าและเป็นผู้นำทางจิตวิญญาณของขบวนการต่อต้านมุสลิมในพม่า เขาถูกกล่าวหาว่าสร้างแรงบันดาลใจในการโจมตีมุสลิมจากสุนทรพจน์ของเขา  แม้ว่าเขาจะกล่าวว่าเป็นผู้สนับสนุนสันติภาพ ไม่เคยกล่าวอ้างว่ามุสลิมเป็นศัตรู 


**ภูมิหลัง**
วีระตูออกจากโรงเรียนเมื่ออายุ 14 ปีเพื่อบวชเป็นพระภิกษุ ใน พ.ศ. 2544 เขาเข้ามาเกี่ยวข้องกับขบวนการ 969 สองปีต่อมาใน พ.ศ. 2546 เขาถูกตัดสินจำคุก 25 ปีเนื่องจากการเทศนาของเขา แต่ได้ปล่อยตัวใน พ.ศ. 2553 และเนื่องจากการปฏิรูปรัฐบาลใน พ.ศ. 2554 ทำให้เขาใช้สื่อสังคมออนไลน์ในการติดต่อสื่อสาร

**การต่อต้านศาสนาอิสลาม**
วีระตูเป็นผู้นำภิกษุเดินขบวนในมัณฑะเลย์เมื่อกันยายน พ.ศ. 2555 เพื่อสนับสนุนประธานาธิบดีเต้นเซน ที่มีแผนส่งมุสลิมเบงกอลไปยังประเทศที่สาม หนึ่งเดือนต่อมา เกิดความรุนแรงขึ้นในรัฐยะไข่ วีระตูกล่าวว่าความรุนแรงในยะไข่เป็นประกายของความรุนแรงในเมะทีลา ซึ่งการโต้เถียงในร้านทองนำไปสู่ความรุนแรง มีผู้เสียชีวิตมากกว่า 14 คน มีการเผาร้านค้าทั่วทั้งเมือง มีคนถูกสังหารโดยฝูงชนในเมกติลาเมื่อ 5 มีนาคม อย่างน้อยสองคนคือพระภิกษุชาวพม่าชื่อ ชิน ทอบิตา และชายชาวมุสลิม
วีระตูถูกกล่าวถึงในบทความของนิตยสาร ไทม์ เรื่องภาพของการก่อการร้ายชาวพุทธเมื่อ 20 มิถุนายน พ.ศ. 2556 "คุณเต็มไปด้วยความกรุณาและความรัก แต่คุณไม่สามารถนอนหลับใกล้หมาบ้าได้" วีระตูกล่าวอ้างถึงมุสลิม "ถ้าเราอ่อนแอ แผ่นดินของเราจะเต็มไปด้วยมุสลิม" วีระตูกังวลว่าความรุนแรงและความโดดเด่นของมุสลิมในประเทศเพื่อนบ้านจะกลายเป็นชะตากรรมของพม่า วีระตูกล่าวว่ามุสลิมเห็นเขาเป็นบินลาเดนชาวพุทธ หลังจากบทความนี้ตีพิมพ์ เขากล่าวว่าเป็นพวกต่อต้านความรุนแรง ต่อต้านการก่อการร้าย และปกป้องสาธารณชน เต้นเซนกล่าวหานิตยสาร ไทม์ ว่าให้ร้ายศาสนาพุทธ ทำให้เกิดความเข้าใจผิด วีระตูประณามมุสลิมอย่างเปิดเผยว่าเป็นจุดเริ่มต้นของความรุนแรง มุสลิมในพม่าได้รับเงินสนับสนุนจากตะวันออกกลาง
ในวันที่ 21 กรกฎาคม พ.ศ. 2556 เขาเป็นเป้าหมายของการวางระเบิดแต่ปลอดภัย มีผู้ได้รับบาดเจ็บเล็กน้อย 5 คน วีระตูกล่าวว่าการวางระเบิดเป็นฝีมือของมุสลิมสุดโต่งเพื่อปกปิดเสียงของเขา เขาเรียกร้องให้จำกัดการแต่งงานระหว่างชาวพุทธกับมุสลิมและคว่ำบาตรธุรกิจของมุสลิม
ในเดือนกันยายน พ.ศ. 2557 อะชีนวีระตูได้ไปเข้าร่วมการประชุมใหญ่พระสงฆ์ในโคลัมโบ จัดโดยโพทุ พาลา เสนา ซึ่งเขากล่าวว่าขบวนการ 969 จะร่วมงานกับโพทุ พาลา เสนา

**อ้างอิง**

**แหล่งข้อมูลอื่น**
  The Face of Buddhist Terror date=2018-12-24 
หมวดหมู่:ภิกษุชาวพม่า
จังหวัดลูบลิน

ลูบลิน (Lublin) เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 25,122 ตารางกิโลเมตร และมีประชากรทั้งหมด 2,165,651 คน โดยมีเมืองหลักคือลูบลิน
จังหวัดลูบลินก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดลูบลิน จังหวัดแค็วม์ จังหวัดซามอชช์ จังหวัดเบียวาปอดลัสกา และบางส่วนจากจังหวัดตาร์นอบแชก และจังหวัดแช็ดลต์แซ

**นครและเมือง**
ไฟล์:Lublin PanoramaStaregoMiasta.JPG|thumb|ศูนย์กลางประวัติศาสตร์ของลูบลิน
จังหวัดลูบลินมี 5 นครและ 43 เมือง โดยรายชื่อเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดลูบลินแบ่งการปกครองออกเป็น 24 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่ลูบลิน ซามอชช์ แค็วม์ และเบียวาปอดลัสกา และ 20 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
 Lublin Voivodeship official website- Adam Mickiewicz Institute page on Jewish history in the Lublin Region
ลูบลิน
แอลัน ริกแมน

แอลัน ซิดนีย์ แพทริก ริกแมน (Alan Sidney Patrick Rickman; 21 กุมภาพันธ์ ค.ศ. 1946 – 14 มกราคม ค.ศ. 2016) เป็นนักแสดงชายชาวอังกฤษ มีผลงานเด่นคือบท "ฮันส์ กรูเบอร์" ใน นรกระฟ้า และ "ศ.เซเวอร์รัส สเนป" ใน แฮร์รี่ พอตเตอร์ ริกแมนได้รับรางวัลลูกโลกทองคำ รางวัลเอมมีและรางวัลสมาคมนักแสดงภาพยนตร์และโทรทัศน์ จากเรื่อง Rasputin: Dark Servant of Destiny
แอลัน ริกแมนเกิดเมื่อวันที่ 21 กุมภาพันธ์ ค.ศ. 1946 เป็นบุตรของเบอร์นาร์ด ริกแมนกับมาร์กาเร็ต ดอรีน โรส บาร์ตเล็ตต์ เขามีพี่ชาย 1 คนชื่อ เดวิด และมีน้องชายและน้องสาวชื่อ ไมเคิลและชีลา ในวัยเด็กริกแมนมีความถนัดด้านศิลปะจึงได้รับทุนให้เรียนที่โรงเรียนมัธยมลาไทเมอร์ (Latymer Upper School) ที่นั่นเขาเริ่มสนใจในด้านการแสดง ต่อมาริกแมนเรียนต่อที่สถาบันศิลปะเชลซีและราชสถาบันศิลปะ เมื่อเรียนจบเขาทำงานเป็นนักออกแบบภาพกราฟิกส์ร่วมกับเพื่อน ๆ ก่อนจะตัดสินใจเป็นนักแสดงและเข้าเรียนที่ราชสถาบันศิลปะการแสดง (RADA) บทบาทแรกที่ทำให้ริกแมนเป็นที่รู้จักคือบท "วีกง เดอ วาลมง" จากเรื่อง Les Liaisons dangereuses (สัมพันธ์อันตราย) ในปี ค.ศ. 1985 บทบาทนี้ทำให้เขาได้เข้าชิงรางวัลโทนีและรางวัลดรามาเดสก์ ถึงแม้ริกแมนจะมีชื่อจากการรับบทร้าย แต่เขาก็มีผลงานที่โดดเด่นในหลายบทบาทเช่น "เจมี" ใน Truly, Madly, Deeply, "พันเอกแบรนดอน" ใน Sense and Sensibility, "แฮร์รี" ใน ทุกหัวใจมีรัก, "โอฮารา" ใน An Awfully Big Adventure และ "อเล็กซานเดอร์ เดน" ใน Galaxy Quest
ริกแมนแต่งงานกับริมา ฮอร์ตันในปี ค.ศ. 2012 หลังทั้งคู่อยู่ด้วยกันมาตั้งแต่ ค.ศ. 1977 ริกแมนเสียชีวิตเมื่อวันที่ 14 มกราคม ค.ศ. 2016 ด้วยโรคมะเร็งตับอ่อน

**อ้างอิง**

**แหล่งข้อมูลอื่น**
หมวดหมู่:นักแสดงอังกฤษ
หมวดหมู่:นักแสดงจากลอนดอน
หมวดหมู่:เสียชีวิตจากมะเร็งตับอ่อน
สักวันต้องได้ดี

สักวันต้องได้ดี เป็นเพลงของ เต๋อ - เรวัต พุทธินันทน์ ประกอบละครเรื่อง "เพื่อเธอ" (พ.ศ. 2537) ประพันธ์คำร้องโดยเต๋อ ทำนองและเรียบเรียงโดย โอม - ชาตรี คงสุวรรณ และเป็นเพลงสุดท้ายที่เต๋อประพันธ์และขับร้องก่อนจะเสียชีวิตลงในปี พ.ศ. 2539

**เวอร์ชันคัฟเวอร์**

**เวอร์ชันสุนิตา ลีติกุล**
ในปี พ.ศ. 2543 เพลง "สักวันต้องได้ดี" ได้ถูกนำมาขับร้องอีกครั้งโดย โบ - สุนิตา ลีติกุล โดยถูกเรียบเรียงใหม่โดย พิเชษฐ์ เครือวัลย์

**เวอร์ชันระดับดาว ศรีระวงศ์**
ในปี พ.ศ. 2558 เพลง "สักวันต้องได้ดี" ได้ถูกนำมาเป็นเพลงประกอบละครอีกครั้ง ในเรื่อง ผู้หญิงคนนั้นชื่อบุญรอด ขับร้องโดยมาตัง - ระดับดาว ศรีระวงศ์ ผู้ชนะจากการแข่งขันในรายการเดอะสตาร์ ค้นฟ้าคว้าดาว ปี 11 จากค่ายดั๊กบาร์ ในเครือจีเอ็มเอ็ม แกรมมี่ มิวสิกวิดีโอนี้เผยแพร่ครั้งแรกเมื่อวันที่ 20 ตุลาคม พ.ศ. 2558 โดยถูกเรียบเรียงใหม่โดย ภัทรกร ตั้งจิตการุญ
เพลงเวอร์ชันนี้ประสบความสำเร็จอย่างมากได้ติดอับดับ 6 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 16 พฤศจิกายน พ.ศ. 2558

**ชาร์ต**

**เวอร์ชันธงไชย แมคอินไตย์**
ในปี พ.ศ. 2565 เพลง "สักวันต้องได้ดี" ได้ถูกนำมาขับร้องอีกครั้งโดย เบิร์ด - ธงไชย แมคอินไตย์ เป็นเพลงลำดับสุดท้ายของอัลบั้ม เบิร์ด ทเวนตี้ทู ซึ่งเวอร์ชันนี้มีความพิเศษตรงที่มีการนำเสียงร้องของเต๋อมาบันทึกไว้ให้ร้องร่วมกับเบิร์ด เนื่องในโอกาสครบรอบ 40 ปีของจีเอ็มเอ็ม แกรมมี่ ในปี พ.ศ. 2566 และดนตรียังถูกเรียบเรียงใหม่โดย เทิดศักดิ์ จันทร์ปาน ผ่านการบรรเลงเพิ่มด้วยวงออร์เคสตรา เพื่อเพิ่มความยิ่งใหญ่ให้กับเพลง

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2537
หมวดหมู่:ซิงเกิลในปี พ.ศ. 2537
หมวดหมู่:เพลงในปี พ.ศ. 2543
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:เพลงในปี พ.ศ. 2565
หมวดหมู่:เพลงของเรวัต พุทธินันทน์
หมวดหมู่:เพลงของสุนิตา ลีติกุล
หมวดหมู่:เพลงของระดับดาว ศรีระวงศ์
หมวดหมู่:เพลงของธงไชย แมคอินไตย์
หมวดหมู่:เพลงที่ประพันธ์คำร้องโดยเรวัต พุทธินันทน์
หมวดหมู่:ซิงเกิลในสังกัดเอ็กแซ็กท์
หมวดหมู่:ซิงเกิลในสังกัดจีเอ็มเอ็ม แกรมมี่
พระพุฒาจารย์ (มา อินฺทสโร)

พระพุฒาจารย์ นามเดิม มา หรือที่รู้จักในนามท่านเจ้ามา เป็นพระราชาคณะเจ้าคณะอรัญวาสี อดีตเจ้าอาวาสวัดจักรวรรดิราชาวาสวรมหาวิหาร

**ประวัติ**
พระพุฒาจารย์ มีนามเดิมว่า มา เกิดเมื่อวันจันทร์ที่ 11 กันยายน พ.ศ. 2380 ตรงกับวันขึ้น 12 ค่ำ เดือน 10 ปีระกา ถึงปีระกา พ.ศ. 2401 ได้บวชเป็นพระภิกษุ ณ วัดจักรวรรดิราชาวาส โดยพระอาจารย์นองเป็นพระอุปัชฌาย์ ได้ฉายาว่า อินฺทสโร ได้ศึกษาวิปัสสนาธุระแล้วออกจาริกธุดงค์แทบทุกปี แล้วกลับมาเป็นอาจารย์สอนวิปัสสนาอยู่ที่วัดจักรวรรดิราชาวาส

**สมณศักดิ์**
 พ.ศ. 2413 เป็น พระปลัดมา ฐานานุกรมในพระวรญาณมุนี (เส็ง)- 13 พฤษภาคม พ.ศ. 2432 ตั้งเป็นพระครูสัญญาบัตรที่ พระครูภาวนาวิจารณ์ ผู้ช่วยกิจการในวัดจักรวรรดิราชาวาส มีนิตยภัตเดือนละตำลึง 2 บาท ได้รับพระราชทานไตรผ้าสลับแพร ตาลปัตรพุดตานหักทองขวาง พัดรองโหมด ย่ามอัตลัด บาตรถุงอัตลัด กระโถนขันน้ำถมปัด เป็นเครื่องยศอย่างพระครู- 17 มีนาคม พ.ศ. 2435 เลื่อนเป็นพระราชาคณะเจ้าคณะใหญ่แขวงเมืองสมุทรปราการที่ พระมงคลทิพยมุนี ศรีชลังคันตรีปเทศ เขตรสมุทรปราการ อภิบาลพุทธคยาปทวี ชลคิรีไทวปสีมาบพิตร มีนิตยภัตเดือนละ 3 ตำลึง ได้รับพระราชทานตาลปัตรแฉกหักทองขวาง พัดรองตราแผ่นดิน พัดรองโหมด ย่ามหักทองขวาง ย่ามเข้มขาบ บาตรถุงเข้มขาบ ฝาบาตรเชิงบาตรมุก กระโถนกาน้ำถมปัด เป็นเครื่องยศ- ได้รับพระราชทานตาลปัตรแฉกประดับพลอยและเพิ่มนิตยภัตเสมอพระราชาคณะชั้นเทพ- 16 มีนาคม พ.ศ. 2448 ได้รับพระราชทานพัดแพร เพิ่มนิตยภัตเป็นเดือนละ 7 ตำลึง เสมอพระราชาคณะชั้นธรรม- 30 ธันวาคม พ.ศ. 2455 เลื่อนเป็นเจ้าคณะรอง ได้รับพระราชทานพัดแฉกพื้นโหมดสลับแพร เพิ่มนิตยภัตเป็นเดือนละ 30 บาท- 30 ธันวาคม พ.ศ. 2456 ได้รับสถาปนาเป็นพระราชาคณะผู้ใหญ่ เจ้าคณะอรัญวาสี เสมอเจ้าคณะรอง มีนามจารึกในหิรัญบัฏว่า พระพุฒาจารย์ อเนกสถานปรีชา วิสุทธศีลจรรยาสมบัติ นิพัทธธุตคุณ ศิริสุนทรพรตจาริก อรัญญิกคณิศราธิการ อภิบาลบทวลัญช์ อรัญวาสี สังฆนายก

**มรณภาพ**
พระพุฒาจารย์ อาพาธเป็นลม มรณภาพเมื่อวันที่ 9 ตุลาคม พ.ศ. 2457 ปีขาล สิริอายุได้ 9 ได้รับพระราชทานโกศแปดเหลี่ยมเป็นเกียรติยศ  
วันที่ 30 เมษายน พ.ศ. 2458 เคลื่อนโกศศพจากกุฏิไปตั้งเหนือแว่นฟ้า 2 ชั้นที่เมรุน้อยในวัดจักรวรรดิราชาวาส ถึงวันที่ 2 พฤษภาคม เวลาบ่าย 5 โมงเศษ พระบาทสมเด็จพระมงกุฎเกล้าเจ้าอยู่หัว เสด็จฯ มาพระราชทานเพลิงศพ

**อ้างอิง**
เชิงอรรถ
บรรณานุกรม- หน้า = 218-222
หมวดหมู่:ภิกษุในสังกัดคณะสงฆ์มหานิกาย
มา
หมวดหมู่:เจ้าคณะอรัญวาสี
หมวดหมู่:เกจิอาจารย์
หมวดหมู่:เจ้าอาวาสวัดจักรวรรดิราชาวาสวรมหาวิหาร
เน็ตฟลิกซ์

เน็ตฟลิกซ์ (Netflix) เป็นบริษัทข้ามชาติที่ให้บริการโอทีที แบบสื่อแบบส่งต่อเนื่องตามคำขอทางอินเทอร์เน็ตทั่วโลก (ยกเว้นในบางพื้นที่) และผู้ให้บริการเช่ายืมดีวีดีและแผ่นบลูเรย์ทางไปรษณีย์ในสหรัฐอเมริกา บริษัทได้รับการก่อตั้งขึ้นในปี พ.ศ. 2540 โดยมีสำนักงานใหญ่ตั้งอยู่ที่เมืองลอสแกทัส รัฐแคลิฟอร์เนีย และมีออฟฟิศในอีกหลายประเทศเช่นเนเธอร์แลนด์ บราซิล อินเดีย ญี่ปุ่น และเกาหลีใต้
เน็ตฟลิกซ์เริ่มเปิดรับสมัครสมาชิกแบบเสียค่าบริการในปี พ.ศ. 2542 เมื่อถึงปี พ.ศ. 2552 บริษัทมีดีวีดีให้เลือกเช่ายืมประมาณ 100,000 ชื่อเรื่อง และมีสมาชิกผู้เช่าและผู้รับบริการมากกว่า 10 ล้านราย ในปี พ.ศ. 2556 บริษัทเริ่มขยายธุรกิจไปยังการผลิตภาพยนตร์ต้นฉบับ
ปี พ.ศ. 2554 เน็ตฟลิกซ์ได้เปิดตัวบริการชื่อว่า Open Connect Appliance (Netflix OCA) โดยลักษณะเป็นบริการที่ทางผู้ให้บริการ ISP (Internet Service Provider) เปิดให้เน็ตฟลิกซ์เช่า Server เพื่อทำ Cache สำหรับเก็บข้อมูลภาพยนตร์และซีรีส์ของ Netflix โดยใช้หลักการเช่นเดียวกับ CDN (Content Delivery Network) ทั่วไป ต่างกันที่ระบบจะเก็บข้อมูล Content สำหรับ Netflix โดยเฉพาะ เมื่อมีผู้เข้าใช้งาน ระบบจะไปเรียกจาก OCA เหล่านี้แทน ทำให้ลดภาระการทำงานของเซิร์ฟเวอร์หลัก และรองรับการขยายแบนวิธง่าย และประหยัดค่าใช้จ่ายกว่าการขยายเซิร์ฟเวอร์
จนถึงปี พ.ศ. 2559 เน็ตฟลิกซ์ได้ผลิตภาพยนตร์ซีรีส์และภาพยนตร์เรื่องยาวต้นฉบับกว่า 126 เรื่อง มากกว่าช่องโทรทัศน์และเคเบิลใด ๆ โดยมีผลงานซีรีส์ของตัวเองเรื่องแรกคือ House of Cards เพียงสองปีแรกที่ออกอากาศก็ได้รับความนิยม และมีชื่อเข้าชิงรางวัลโทรทัศน์ Emmy Awards
ไฟล์:Netflix headquarters.jpg|thumb|300px|สำนักงานใหญ่ที่เมืองลอสแกทัส รัฐแคลิฟอร์เนีย|right

**รายชื่อผลงานต้นฉบับภาษาไทย**

**ละครชุด**

**ภาพยนตร์**

**สารคดี สแตนด์อัพ และอื่น ๆ**

**อ้างอิง**

**แหล่งข้อมูลอื่น**
 name=Netflix-  Netflix Thailand ที่เฟซบุ๊ก-  Netflix Thailand ที่ยูทูบ-  Netflix จากร้านให้เช่าวิดีโอสู่แพลตฟอร์มสตรีมมิงวิดีโอระดับโลก | ลงทุนแบรนด์  ที่ยูทูบ-  Netflix จากร้านเช่า Video สู่อาณาจักร Streaming ที่ใหญ่ที่สุดในโลก | Mission Original ที่ยูทูบ

หมวดหมู่:บริษัทของสหรัฐ
หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:บริการวีดิทัศน์ตามคำขอแบบบอกรับสมาชิก
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนเพลย์สเตชัน 4
หมวดหมู่:ซอฟต์แวร์บนเพลย์สเตชัน 5
หมวดหมู่:ซอฟต์แวร์บนเอกซ์บอกซ์วัน
กฎอัยการศึกในประเทศโปแลนด์ พ.ศ. 2524 – 2526

รถถังที 55 เอ เคลื่อนที่ไปยังพอซนาน
ตำรวจปราบจลาจลเคลื่อนกำลัง
แบบจำลองการตั่งด่านของทหารโปแลนด์
กฎอัยการศึกในประเทศโปแลนด์ (Stan wojenny w Polsce; Martial law in Poland) หมายถึง ช่วงระหว่างวันที่ 13 ธันวาคม 2524 ถึง 22 กรกฎาคม 2526 เมื่อรัฐบาลคอมมิวนิสต์อำนาจนิยมแห่งสาธารณรัฐประชาชนโปแลนด์จำกัดชีวิตปกติอย่างรุนแรงโดยการใช้กฎอัยการศึกเพื่อพยายามกำราบคู่แข่งทางการเมือง นักกิจกรรมค้านหลายพันคนถูกจำคุกโดยปราศจากข้อหาและมีผู้เสียชีวิตถึง 100 คน แม้มีการเลิกกฎอัยการศึกในปี 2526 นักโทษการเมืองจำนวนมากก็ยังไม่ได้รับการปล่อยตัวจนมีการนิรโทษกรรมทั่วไปในปี 2529

**การประกาศ**
ผู้นำโปแลนด์ ยารูแซลสกี อ่านประกาศกฎอัยการศึกทางโทรทัศน์แห่งประเทศโปแลนด์ ในวันที่ 13 ธันวาคม พ.ศ. 2524
พลเอกแห่งกองทัพโปแลนด์ วอยแชค ยารูแซลสกี และ คณะหารือทหารช่วยให้ชาติพ้นภัย (Wojskowa Rada Ocalenia Narodowego, WRON) ประกาศแทรกแซงการเดินประท้วงของโซลิดาริตีที่นำโดย แลค เวาแองซา
เวลา 6 นาพิกา วอยแชค ยารูแซลสกี อ่านประกาศกฎอัยการศึก ทางทีวีพี 1

**หนังสือเพิ่มเติม**
 Leopold Labedz, Poland Under Jaruzelski: A Comprehensive Sourcebook on Poland During and After Martial Law- George Sanford, Military Rule in Poland: The Rebuilding of Communist Power, 1981-1983

**แหล่งข้อมูลอื่น**
  Solidarity and Martial Law in Poland: 25 Years Later, National Security Archive-  Martial Law in Poland 1981-1983 date=2011-01-12 -  Martial Law in Poland date=2008-01-05 -  Martial Law in Poland 1981 date=2016-03-03 -  on-line Wystawa Fotografii z lat 1979- 89 date=2012-07-23 -  Video of Jaruzelski declaring martial law, TVP/YouTube-  Photo Gallery by zyziza at pbase.com
หมวดหมู่:คอมมิวนิสต์ในโปแลนด์
หมวดหมู่:ประวัติศาสตร์โปแลนด์
หมวดหมู่:เผด็จการทหาร
ช่องหนึ่งอัสตานกินะ

ช่องหนึ่งอัสตานกินะ (1-й канал Останкино,Телевидение «Останкино»)เป็นสถานีโทรทัศน์ของรัสเซียหลังการล่มสลายของสหภาพโซเวียตและกลายเป็นช่องหนึ่งรัสเซียในปัจจุปันมีช่องพี่น้องคือช่องสี่อัสตานกินะ (4-й канал Останкино)

**รายการ**
«Новости», «Время», «Новости Останкино», «ИТА Новости»- Информационно-аналитические программы — «Итоги» (1992—1993), «Я» (1993—1994), «Воскресенье» (1993—1996), «Новости плюс» (1993—1994)- Утренняя информационно-развлекательная программа — «Утро» (1989—1995)- Актуальное интервью — «Час Пик»- Общественно-политическое ток-шоу — «Тема»

**รายการเพลง**
 440 герц- 50х50- Академия- Автограф- БлокНот- Горячая десятка MTV- Девятка- Джем- Играй, гармонь любимая!- Каталог Федерико- Миниатюра- МузОбоз- Музыкальный киоск- Музыкальная мозаика- Ночь, улица, фонарь, тусовка- Утренняя звезда- У Ксюши- Программа Х- Песня года- Утренняя почта- Тин-тоник- Джем-сейшн- Рок-н-ролл ТВ- Рок-урок- Хит-конвейер- Хит-парад «Останкино»- Звуковая дорожка- Золотой шлягер- Шире круг (Всероссийский телеконкурс)- Шоу-биржа

**รายการการศึกษา**
 Очевидное — невероятное- В мире животных- Клуб путешественников- Загадки истории

**รายการส่งเสริมวัฒนธรรมและการศึกษา**
 В поисках утраченного- Серебряный шар- Чтобы помнили- Новые обыватели

**การเรียนรู้**
 Автошоу- Армейский магазин- Здоровье- Под знаком «Пи»- Смак- Человек и закон- Эльдорадо

**รายการสาระบันเทิง**
 ATV-брокер- Beau Monde- TV-галерея- Бизнес-класс- Будка гласности- Вагон-03- Веди- Взгляд- Вестники- Выбор-2000- Вспоминая Папанова…- Век кино- Дикое поле- Сельский час- Гинесс-шоу- Госпожа Удача- Если…- Дело- Деловой вестник- Здравствуйте- Красный квадрат- Матадор- Монолог- Мужчина и женщина- Мы- Монтаж- Телескоп- Театр+TV- Театральный роман (телепрограмма)|Театральный роман- Новые обыватели- Новая студия представляет- Однако- Общественное мнение- Панорама- Политбюро- Экслибрис- Пресс-клуб- Пресс-экспресс- Приют комедиантов- Слово пастыря- ТВ-Галерея- Суфлёр- Госпожа Удача- Телемикст- Третий глаз- Фирма гарантирует- Человек недели

**ความบันเทิงและเกมส์โชว์**
 Аншлаг- L-клуб- Брэйн-ринг- Белый попугай- Большие гонки- Видеомикс- Отдыхай- Большая прогулка- Великолепная семёрка- Возможно всё- Гол!- Дебилиада- Евгеник и...- До 16 и старше- До и после полуночи- Кено (6 из 56)- Марафон 15- Клуб Весёлых и Находчивых- Магик-шоу- Между нами девочками…- Мегамикс- Кабаре «Все звёзды»- Кинопанорама- Кривой эфир- Оба-На!- Любовь с первого взгляда- Лотто-Миллион- Пока все дома- Поле чудес (телеигра)|Капитал-шоу «Поле чудес»- Стартинейджер- Спортлото (5 из 36, 6 из 45)- Счастливый случай- Смехопанорама- У всех на устах- Футбольное обозрение- Успех- Что? Где? Когда?

**รายการเด็ก**
 Умницы и умники- В гостях у сказки- С утра пораньше- Спокойной ночи, малыши- Звёздный час- Зов джунглей- Тет-а-тет- До-ми-соль- Мультитроллия- Компьютер-холл- Волшебный мир или Синема

**อ้างอิง**
หมวดหมู่:สถานีโทรทัศน์ในประเทศรัสเซีย
หมวดหมู่:ประเทศรัสเซีย
พรรคเอกภาพสังคมนิยมเยอรมนี

พรรคเอกภาพสังคมนิยมเยอรมนี (Sozialistische Einheitspartei Deutschlands, SED) มักรู้จักกันในภาษาอังกฤษว่า พรรคคอมมิวนิสต์แห่งเยอรมนีตะวันออก (label=none) เป็นพรรคการเมืองลัทธิมากซ์–เลนิน ที่ปกครองสาธารณรัฐประชาธิปไตยเยอรมนี (เยอรมนีตะวันออก) ตั้งแต่การก่อตั้งของประเทศในเดือนตุลาคม ค.ศ. 1949 จนถึงการยุบพรรคหลังการปฏิวัติเงียบสงบ ใน ค.ศ. 1989 พรรคเอกภาพสังคมนิยมเยอรมนีถูกก่อตั้งขึ้นในเดือนเมษายน ค.ศ. 1946 โดยการรวมตัวกันระหว่างพรรคคอมมิวนิสต์เยอรมนีและพรรคสังคมประชาธิปไตยเยอรมนี
ถึงแม้ว่าประเทศเยอรมนีตะวันออกจะเป็นรัฐพรรคการเมืองเดียว แต่ก็มีแนวร่วมประชาชนจากสถาบันอื่น ๆ ที่ได้รับอนุญาตให้เป็นพันธมิตรกับพรรคเอกภาพสังคมนิยมเยอรมนี พรรคเหล่านี้ได้แก่ สหภาพประชาธิปไตยคริสตชน, พรรคประชาธิปไตยเสรีนิยม, พรรคกสิกรประชาธิปไตย และพรรคประชาธิปไตยแห่งชาติ ในคริสต์ทษวรรษที่ 1980 พรรคเอกภาพสังคมนิยมเยอรมนีปฏิเสธนโยบายเปิดความคิดเสรีของมีฮาอิล กอร์บาชอฟ เช่น เปเรสตรอยคา และ กลัสนอสต์ ซึ่งจะไปสู่การแยกเยอรมนีตะวันออก ออกจากการปรับโครงสร้างของสหภาพโซเวียต และการล่มสลายของพรรคเอกภาพสังคมนิยมเยอรมนี ในฤดูใบไม้ผลิของ ค.ศ. 1989

**เลขาธิการ**

**อ้างอิง**

หมวดหมู่:พรรคคอมมิวนิสต์
หมวดหมู่:ลัทธิคอมมิวนิสต์
หมวดหมู่:พรรคในระบบพรรคการเมืองเดียว
หมวดหมู่:พรรคการเมืองเยอรมนี
จังหวัดลูบุช

ลูบุช (Lubusz) เป็นจังหวัดทางตะวันตกของประเทศโปแลนด์ มีเนื้อที่ทั้งหมด 13,988 ตารางกิโลเมตร และมีประชากรทั้งหมด 1,023,317 คน โดยมีเมืองหลักคือกอชุฟวีแยลกอปอลสกีและแชลอนากูรา
จังหวัดนี้เคยเป็นส่วนหนึ่งของรัฐบรันเดินบวร์ค ประเทศเยอรมนี อยู่ทางตะวันออกของพรมแดนโอเดอร์-ไนเซอ และในปี ค.ศ. 1945 เมื่อสิ้นสุดสงครามโลกครั้งที่สอง ประเทศโปแลนด์ได้รับดินแดนส่วนนี้มา
จังหวัดลูบุชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดกอชุฟวีแยลกอปอลสกีและจังหวัดแชลอนากูรา

**นครและเมือง**
ไฟล์:Zary1 (js).jpg|thumb|ชารือเป็นเมืองที่ใหญ่ที่สุดในลูเซเชีย
ไฟล์:Ns rynek.jpg|thumb|นอวาซุลเป็นส่วนหนึ่งของประวัติศาสตร์โลว์เออร์ไซลีเชีย
จังหวัดลูบุชมี 3 นครและ 40 เมือง โดยรายชื่อเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดลูบุชแบ่งการปกครองออกเป็น 14 เทศมณฑลหรือปอเวียต โดยแบ่งเป็น 2 นครซึ่งมีฐานะเทศมณฑลได้แก่แชลอนากูราและกอชุฟวีแยลกอปอลสกี และ 12 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
  Polish Government Link, Lands conquered by Mieszko I and Boleslaw I  date=2009-02-14 -  Official website of Lubusz Voivodeship-  - Tourism in Lubuskie - TURYSTYKA
ลูบุช
หมวดหมู่:รัฐและดินแดนที่ก่อตั้งในปี พ.ศ. 2542
จังหวัดวาร์เมีย-มาซูรือ

วาร์เมีย-มาซูรือ (Warmia-Mazury) หรือ วาร์เมีย-มาซูเรีย (Warmia-Masuria) เป็นจังหวัดทางตะวันออกเฉียงเหนือของประเทศโปแลนด์ มีเนื้อที่ทั้งหมด 24,173 ตารางกิโลเมตร และมีประชากรทั้งหมด 1,450,697 คน โดยมีเมืองหลักคือออลชตึน
จังหวัดวาร์เมีย-มาซูรือก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดออลชตึน ทางครึ่งตะวันตกของจังหวัดซูเวากี และบางส่วนจากจังหวัดแอลบล็องก์

**นครและเมือง**
ไฟล์:Allenstein Marktplatz.JPG|thumb|ออลชตึน เมืองหลักของจังหวัดและเมืองที่ใหญ่ที่สุดของวาร์เมีย
ไฟล์:Ełk i Ełk 003.jpg|thumb|แอวก์เป็นเมืองที่ใหญ่ที่สุดของมาซูรือ
จังหวัดวาร์เมีย-มาซูรือมี 3 นครและ 47 เมือง โดยรายชื่อเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดวาร์เมีย-มาซูรือแบ่งการปกครองออกเป็น 21 เทศมณฑลหรือปอเวียต โดยแบ่งเป็น 2 นครซึ่งมีฐานะเทศมณฑลได้แก่ออลชตึนและแอลบล็องก์ และ 19 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
วาร์เมีย-มาซูรือ
จังหวัดวีแยลกอปอลสกา

วีแยลกอปอลสกา (Wielkopolska) หรือ เกรตเตอร์โปแลนด์ (Greater Poland) เป็นจังหวัดทางตะวันออกกลางของประเทศโปแลนด์ มีเนื้อที่ทั้งหมด 29,826 ตารางกิโลเมตร และมีประชากรทั้งหมด 3,462,196 คน โดยมีเมืองหลักคือปอซนัญ
จังหวัดวีแยลกอปอลสกาก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดปอซนัญ จังหวัดกาลิช จังหวัดกอญิน จังหวัดปีวา และจังหวัดแลชนอ

**นครและเมือง**
ไฟล์:Poznan 10-2013 img15 Old Market.jpg|thumb|250px|นครปอซนัญ เมืองหลักของจังหวัด
ไฟล์:PL Kalisz Ratusz..JPG|thumb|250px|ศาลาว่าการนครกาลิชหลังเก่า
ไฟล์:FP Konin Ratusz (3).jpg|thumb|250px|ศาลาว่าการนครกอญิน
จังหวัดวีแยลกอปอลสกามี 7 นครและ 106 เมือง โดยรายชื่อเรียงตามจำนวนประชากร ค.ศ. 2019 ดังนี้

**เทศมณฑล**
จังหวัดวีแยลกอปอลสกาแบ่งการปกครองออกเป็น 35 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่ปอซนัญ กาลิช กอญิน และแลชนอ และ 31 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
 wielkopolska-region.pl  date=2018-02-09  Information about Great Poland; Multilingual.- greatpoland.eu  date=2017-09-23  Data base about: Business, Culture, Sport, Motorization, Tourism, Agrotourism, Medicine, Health by CyberWielkopolska-  Greater Poland Local Government Office date=2005-02-04 -  ChefMoz Dining Guide Greater Poland date=2005-02-06 - Wielkopolska
มาซอฟแช
จังหวัดวุช

วุช (Łódź) เป็นจังหวัดทางตอนกลางของประเทศโปแลนด์ มีเนื้อที่ทั้งหมด 18,219 ตารางกิโลเมตร และมีประชากรทั้งหมด 2,524,651 คน โดยมีเมืองหลักคือวุช
จังหวัดวุชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดวุช (ค.ศ. 1975–1999) จังหวัดแชรัตส์ จังหวัดปียอตร์กุฟตรือบูนัลสกี จังหวัดสกีแยร์แญวิตแซ และบางส่วนจากจังหวัดปวอตสก์

**นครและเมือง**
ไฟล์:Łódź - Pałac Izraela Poznańskiego.jpg|thumb|วุช
ไฟล์:220913 Jesuit Church in Piotrków Trybunalski - 02.jpg|thumb|ปียอตร์กุฟตรือบูนัลสกี
จังหวัดวุชมี 11 นครและ 35 เมือง โดยรายชื่อเรียงตามจำนวนประชากร ค.ศ. 2021 ดังนี้

**เทศมณฑล**
จังหวัดวุชแบ่งการปกครองออกเป็น 24 เทศมณฑลหรือปอเวียต โดยแบ่งเป็น 3 นครซึ่งมีฐานะเทศมณฑลได้แก่วุช ปียอตร์กุฟตรือบูนัลสกี และสกีแยร์แญวิตแซ และ 21 เทศมณฑลธรรมดา ดังนี้

**อ้างอิง**

**แหล่งข้อมูลอื่น**
  www.lodzkie.travel – tourists attractions of łódź voivodeship, a website produced by the Regional Tourist Organisation of the Łódź Voivodeship
วุช
เนติมา อัมพุช

เนติมา อัมพุช (ชื่อเล่น: อ๊อฟ) เป็นนักร้อง และนักแต่เพลงชาวไทย มีผลงานเพลงแนวอัลเทอร์เนทีฟ ในช่วงปี พ.ศ. 2539 เป็นที่จดจำในฐานะนักร้องสาวอัลเทอร์เนทีฟ ในช่วงยุค 1990 มีผลงานพลงที่คุ้นหู คือเพลง "ไม่พร้อม"

**ประวัติ**
เนติมา อัมพุช เป็นที่รู้จักกันในชื่อ เนติมา (NETIMA) เป็นนักร้องหญิงชาวไทย ในภาพลักษณ์นักร้องสาวผมยาว ผิวขาวหน้าตาสะสวย มีผลงานแนวเพลงป็อป, อะคูสติก, ออลเทอร์นาทิฟ ภายใต้ค่าย BMG มีผลงานช่วงปี พ.ศ. 2539 - พ.ศ. 2541
เนติมาจบการศึกษาระดับมัธยมศึกษาปีที่ 1-5 โรงเรียนบดินทรเดชา (สิงห์ สิงหเสนี) จากนั้นได้สอบเทียบในระดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย และปัจจุบันสำเร็จการศึกษาระดับปริญญาโทจาก มหาวิทยาลัยนิวเซาท์เวลส์ (The University of New South Wales) คณะการตลาด (Marketing)
เนติมา ออกอัลบั้มเดี่ยวเป็นของตนเองเมื่อปี พ.ศ. 2539 โดยออกอีพี (หรือมินิ อัลบั้ม) อัลบั้ม ชื่อชุด "NETIMA" ก่อนที่จะออกอัลบั้มเต็ม โดยใช้ชื่ออัลบั้มว่า "ดีกว่า" วางจำหน่ายเมื่อวันที่ 12 มิถุนายน 2539 มีเพลงฮิตที่เป็นที่รู้จักในฐานะนักร้องแนวอัลเทอร์เนทีฟ คือเพลง "ไม่พร้อม" ก่อนปล่อยซิงเกิลต่อมา เช่นเพลง "ฝาก (อย่าทำลาย)" และเพลง "ดีกว่า" เป็นต้น 
ซึ่งในการทำงานในอัลบั้มนี้ เนติมามีส่วนร่วมในการแต่งเพลงเพลง และทำนองเพลงอีกด้วย เนติมาได้ออกผลงานอัลบั้มเดี่ยวเพียงหนึ่งชุดเท่านั้น 
แต่เป็นที่จดจำในฐานะนักร้องแนวอัลเทอร์เนทีฟ ในยุค 1990 ปัจจุบันเธอเป็นนักร้องอยู่ที่ร้าน Honey Pie พระราม 6 และได้ทำงานอยู่ที่ Starcom Media

**ผลงาน**

**ผลงานอัลบั้ม**

**อัลบั้ม "NETIMA" (E.P.)**
 เพลง เลิกคิดไปได้เลย- เพลง ไม่พร้อม- เพลง ฝาก (อย่าทำลาย)- เพลง ไม่มีอีกแล้ว 

**อัลบั้ม "ดีกว่า" (อัลบั้มเต็ม)**
 เพลง ดีกว่า- เพลง เมื่อไหร่จะเข้าใจ- เพลง เลิกคิดไปได้เลย- เพลง ไม่รักไม่เอา- เพลง แค่ฝัน- เพลง ไม่พร้อม- เพลง ไม่มีอีกแล้ว- เพลง ฝาก- เพลง ไม่พร้อม (Rock)- เพลง เลิกคิด (Insrumental)

**ซิงเกิล**
 เพลง รักเธอไม่เท่าเดิม (Acoustic) (กรกฎาคม พ.ศ. 2559)

**อ้างอิง**
  เนติมา อัมพุช เจ้าของเพลง "ไม่พร้อม"
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:กลุ่มดนตรีไทยในยุค 1990
หมวดหมู่:ศิษย์เก่าจากมหาวิทยาลัยนิวเซาท์เวลส์
เหตุโจมตีในจาการ์ตา พ.ศ. 2559

วันที่ 14 มกราคม 2559 มีรายงานระเบิดและการยิงปืนหลายครั้งใกล้ศูนย์การค้าซารีนะฮ์ ใจกลางกรุงจาการ์ตา ประเทศอินโดนีเซีย ระเบิดลูกหนึ่งระเบิดในร้านกาแฟสตาร์บัคส์และอีกลูกหนึ่งระเบิดที่ป้อมตำรวจนอกศูนย์การค้า เหตุโจมตีเกิดใกล้ศูนย์สารสนเทศแห่งหนึ่งของสหประชาชาติ ตลอดจนโรงแรมหรูและสถานเอกอัครราชทูตต่างประเทศซึ่งมีสถานเอกอัครราชทูตฝรั่งเศส โครงการสิ่งแวดล้อมสหประชาชาติยืนยันว่ามีข้าราชการยูเอ็นชาวดัตช์ผู้หนึ่งได้รับบาดเจ็บสาหัสจากเหตุดังกล่าว มีรายงานว่ามีการปะทะด้วยอาวุธบนชั้นสี่ของอาคารเมอนาราจักราวาลาบนถนนเอ็ม. ฮา. ตัมริน มีผู้เสียชีวิต 8 คน เป็นผู้ก่อเหตุ 4 คนและพลเรือน 4 คน (ชาวอินโดนีเซีย 3 คน และแคนาดาอย่างละ 1 คน) และมีผู้ได้รับบาดเจ็บจากเหตุการณ์ 24 คน รัฐอิสลามอิรักและเลแวนต์อ้างความรับผิดชอบ

**อ้างอิง**
หมวดหมู่:ภัยพิบัติในปี พ.ศ. 2559
หมวดหมู่:การก่อการร้ายในประเทศอินโดนีเซีย
หมวดหมู่:การก่อการร้ายใน พ.ศ. 2559
หมวดหมู่:การสังหารหมู่ใน พ.ศ. 2559
หมวดหมู่:จาการ์ตา
หมวดหมู่:เหตุระเบิดในประเทศอินโดนีเซีย
ญัยชุลอิสลาม

ธงของญัยชุลอิสลาม 
ญัยชุลอิสลาม (جيش الإسلام, Jaysh al-Islam หมายถึง กองทัพอิสลาม) ชื่อเดิมคือลิวาอัลอิสลาม หรือกองพลอิสลาม เป็นแนวร่วมของหน่วยนิยมอิสลามและซาลาฟีที่เกี่ยวข้องในสงครามกลางเมืองซีเรีย ฐานที่มั่นแห่งแรกอยู่ในดามัสกัส ใกล้กับดูมาและฆูเฏาะฮ์ตะวันออก ญัยชุลอิสลามเป็นกลุ่มกบฏที่ใหญ่ที่สุดในบริเวณนี้ ซึ่งเป็นที่อยู่ของบรรพบุรุษ กลุ่มนี้เป็นส่วนหนึ่งของแนวร่วมอิสลาม (ซีเรีย) องค์กรนี้ปฏิเสธการเป็นสมาชิกของกองทัพซีเรียเสรี ฮะมาสกล่าวหาว่า คอลิด มัชอัล มีความเกี่ยวข้องกับอิหร่าน ซีเรียและรัสเซียกำหนดให้กลุ่มนี้เป็นกลุ่มก่อการร้าย

**อ้างอิง**
หมวดหมู่:ขบวนการทางการเมืองในประเทศซีเรีย
ทางหลวงสหรัฐหมายเลข 34

ทางหลวงสหรัฐหมายเลข 34 เป็นทางหลวงสายหนึ่งในระบบทางหลวงสหรัฐ มีเส้นทางในแนวตะวันออก–ตะวันตก ระยะทาง km เริ่มจากกลางตอนเหนือของรัฐโคโลราโด ไปยังเมืองชิคาโก รัฐอิลลินอย โดยระหว่างทางผ่านอุทยานแห่งชาติเทือกเขาร็อกกี ที่รู้จักในชื่อถนนเทรลริดจ์ ซึ่งไต่ระดับความสูงถึง m ทำให้เป็นทางหลวงลาดยางที่สูงที่สุดในสหรัฐอเมริกา ปลายทางทิศตะวันตกอยู่ที่แกรนบี รัฐโคโลราโด ที่ทางหลวงสหรัฐหมายเลข 40 ปลายทางทิศตะวันออกอยู่ในเมืองเบอร์วิน รัฐอิลลินอย ที่ทางหลวงรัฐอิลลินอยหมายเลข 43 และทางหลวงประวัติศาสตร์หมายเลข 66

**อ้างอิง**

**แหล่งข้อมูลอื่น**
 Ogden Avenue date=2020-11-27  history and photography at Forgotten Chicago.- Image of new Missouri River bridge under construction
34
หมวดหมู่:ถนนในรัฐโคโลราโด
หมวดหมู่:ถนนในรัฐเนแบรสกา
หมวดหมู่:ถนนในรัฐไอโอวา
หมวดหมู่:ถนนในรัฐอิลลินอย
บ็อบ โฮป

เลสลี ทาวนส์ "บ็อบ" โฮป (Leslie Townes "Bob" Hope; 29 พฤษภาคม 1903 – 27 กรกฎาคม 2003) เป็นนักแสดง นักร้อง นักเขียน และนักกีฬาชาวอเมริกัน  เขาอยู่ในวงการบันเทิงนานถึง 5 ทศวรรษ และเป็นที่รู้จักกันดีในผลงานละครบรอดเวย์ รายการวิทยุ โทรทัศน์ และภาพยนตร์ เขาปรากฏอยู่ในภาพยนตร์กว่า 70 เรื่อง รวมทั้งในภาพยนตร์ชุด Road ที่นำแสดงโดยบิง ครอสบี และดอโรที ลามัวร์ นอกจากนี้เขายังเป็นพิธีกรของการประกาศผลรางวัลออสการ์ถึง 18 ครั้ง (มากที่สุด) เขายังปรากฏตัวในละครเวทีและโทรทัศน์อีกหลายบทบาท
ในปี ค.ศ. 1997 โฮปได้รับการประกาศให้เป็นทหารผ่านศึกกิตติมศักดิ์ของกองทัพสหรัฐอเมริกา ซึ่งเขาได้มีส่วนร่วมในงานสร้างขวัญและกำลังใจให้แก่กำลังพลในกองทัพถึง 199 ครั้ง ระหว่าง ค.ศ. 1941 ถึง ค.ศ. 1991

**อ้างอิง**

**บรรณานุกรม**
 Hope, Bob (1985). Confessions of a Hooker: My Lifelong Love Affair with Golf. New York: Doubleday. 978-0385174428

**อ่านเพิ่ม**
 Perret, Gene and Bolton, Martha (1998) Talk About Hope, California, Jester Press, ISBN 978-1-8886-8802-3 
*Bolton, Martha (2021), Hope, Linda (2021) Dear Bob... Bob Hope's Wartime Correspondence with the G.I.s of WW2, Mississippi, University Press of Mississippi, ISBN 978-1-4968-3265-8

**แหล่งข้อมูลอื่น**
 45540- 1362-  Congressional Gold Medal Recipients-  Law making Bob Hope an honorary veteran
หมวดหมู่:บุคคลที่เกิดในปี พ.ศ. 2446
หมวดหมู่:บุคคลที่เสียชีวิตในปี พ.ศ. 2546
หมวดหมู่:ชาวอเมริกันที่มีอายุเกิน 100 ปี
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเวลส์
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:เสียชีวิตจากโรคปอดบวม
หมวดหมู่:บุคคลจากคลีฟแลนด์
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ศิลปินสังกัดอาร์ซีเอวิคเตอร์
เจมี แคมป์เบลล์ บาวเวอร์

เจมส์ เมตคาล์ฟ "เจมี" แคมป์เบลล์ บาวเวอร์ (James Metcalfe "Jamie" Campbell Bower เกิด 22 พฤศจิกายน ค.ศ. 1988) เป็นนักแสดง นักร้อง และนายแบบชาวอังกฤษ เขาเป็นที่รู้จักกันดีในบทบาทแอนโทนี โฮป ในภาพยนตร์เรื่อง สวีนนีย์ ท็อดด์ บาร์เบอร์หฤโหดแห่งฟลีทสตรีท, ไคอัส ในภาพยนตร์เรื่อง แวมไพร์ ทไวไลท์ 4 เบรกกิ้งดอน ภาค 1, กษัตริย์อาเธอร์ ในละครชุด แคมิลอต, เกลเลิร์ต กรินเดลวัลด์ (วัยหนุ่ม) ในภาพยนตร์เรื่อง แฮร์รี่ พอตเตอร์กับเครื่องรางยมทูต ภาค 1, เจซ เวย์แลนด์ ในภาพยนตร์ นักรบครึ่งเทวดา (The Mortal Instruments: City of Bones) และ เว็คนา/เฮนรี ครีล/001 ในซีรีส์เน็ตฟลิกซ์เรื่อง สเตรนเจอร์ ธิงส์

**อ้างอิง**

**แหล่งข้อมูลอื่น**
2570429
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงภาพยนตร์ชายชาวอังกฤษ
หมวดหมู่:นายแบบอังกฤษ
หมวดหมู่:นักแสดงละครโทรทัศน์ชายชาวอังกฤษ
หมวดหมู่:นักแสดงชายจากลอนดอน
หมวดหมู่:นักร้องอังกฤษ
หมวดหมู่:นักแสดงอังกฤษ